open-index/open-wikipedia-markdown huggingface dataset:
Трета опсада на Мисолонги

**Третата опсада на Мисолонги** (грчки: *Τρίτη Πολιορκία του Μεσσολογίου*, често погрешно нарекувана како втора опсада на Мисолонги) претставува дел од Грчката војна за независност помеѓу силите на Османлиското Царство и грчките револуционери и востаници. Опсадата траела од 15 април 1825 до 10 април 1826 година. Османлиите претходно не успеале да го вратат градот во 1822 и 1823 година, но истото им успеало во 1825 година со помош на поголема пешадиска сила поткрепена од морнарицата.

## Заднина

Мисолонги за првпат бил под опсада од страна на Османлиите во 1822. Турците го блокирале градот од страна на морето со нивната морнарица од една страна, а од друга страна пак го нападнале преку нивната пешадија и артилерија. Во текот на 1824 година Османлиите се повлекле во своите бази во Тесалија. Во 1824 година пак починал Џорџ Гордон Бајрон.
 
## Опсада

Набргу по смртта на Џорџ Гордон Бајрон во 1824 година, Османлиите повторно го опседнале градот. На чело на Османлиите бил Решид Мехмед Паша придружуван од Ибрахим Паша, кој го држел под своја контрола заливот. Фредерик Адам се обидел двете страни да ги принуди да потпишат договор, но неговите напори биле неуспешни.

Ситуацијата набргу станала очајна за бранителите. По околу една година од опсадата на градот, грчките водачи Нотис Ботсарис, Китсос Цавелас и Маркис направиле план како да побегнат од градот. Бидејќи повеќе немало никакви резерви на храна и вода во градот, Грците одлучиле да ги нападнат Османлиите преку копнен пат. Така, околу 7.000 грчки војници го започнале нападот. Сепак, од нив, само околу 1.000 успеале повторно да побегнат назад во градот бидејќи Османлиите жестоко реагирале. По ова, следното утро Османлиите влегле во градот. Голем број на Грци биле убиени, заклани или однесени во ропство. Околу 3.000 отсечени глави виселе на градските ѕидини.

## Последици

Иако битката била катастрофална за Грците, сепак таа се покажала победничка за грчката кауза за кое Османлиите подоцна скапо ги чинело. По овој индидент, голем број на луѓе од Западна Европа почувствувале поголеми симпатии кон грчката страна од војната. По четири години, градот повторо бил вратен на Грците.

Категорија:Битки во Грчката војна за независност
Категорија:Битки на Арапски Египет
Категорија:Битки на Отоманското Царство
Категорија:Опсади на Отоманското Царство
Категорија:Судири во 1825 година
Категорија:Европа во 1825 година
Категорија:Судири во 1826 година
Категорија:Отоманското Царство во 19 век
Категорија:Грција во 19 век
Стојан Мишев

**Стојан Мишев** познат како **Анани**  (22 март 1882, Штип - 30 декември 1924 Штип) — македонски револуционер, учесник во македонското револуционерно движење, член и војвода на Македонската револуционерна организација, подоцна членува во МФРО и Здружението против бугарските бандити .

## Животопис
Мишев е роден во Штип на 22 март 1882 година. Завршил Педагошко училиште во Скопје. Тој бил војвода во Штипско од 1905 до 1908 година. Од 2 до 7 јануари 1905 година, како претставник на штипската околија (заедно со Ефрем Чучков, Тодор Александров и Мише Развигоров), учествувал на конгресот на Скопскиот револуционерен округ што се одржал во кратовското село Кнежево, во присуство на 20 делегати.

По Првата светска војна бил близок соработник на Тодор Александров. Во 1922 ја напуштил ВМРО (Автономистичка) и стапил во МФРО. Во 1923 се вратил во Вардарскиот дел на Македонија. Бил еден од раководителите на Здружението против бугарските бандити во Штип, што се борело против четите на ВМРО во Брегалничкиот округ. Бил осуден на смрт и убиен од ВМРО на 30 декември 1924 година по наредба на Ванчо Михајлов. Ќерка на Мишев била поранешната македонска Прва дама Нада Глигорова.

## Наводи

## Поврзано
* Македонска револуционерна организација

Категорија:Луѓе од Штип
Категорија:Македонски револуционери
Категорија:Македонски војводи
Категорија:Починати во Штип
Категорија:Матуранти од Скопското педагошко училиште
Категорија:Дејци на МРО
Категорија:Убиени по наредба на Ванчо Михајлов
Ислам Најдени

**Ислам Саид Најдени** (албански: *Islam Said Najdeni*; ,  - ) бил основоположник на првото училиште на албански јазик во Дебар. Висока школа завршил во Истанбул, каде што првпат контактирал со познатите интелектуалци Наим и Сами Фрашери. Објавил еден буквар на албански јазик на гегски дијалект.

## Наводи

Категорија:Македонски Албанци
Категорија:Луѓе од Дебар
Категорија:Починати во 1903 година
Османлиска инвазија на Мани

мини|слика од Питер фон Хес
**Османлиско-египетската инвазија** на полуостровот Мани претставува дел од Грчката војна за независност и истата се состоела од три битки. На чело на Османлиите бил Ибрахим Паша. На 17 март 1821 година, жителите на Маниотс објавиле војна на Османлиското Царство, кое претходело на претходните вооружени востанија и бунтови кои веќе биле започнати во поголемиот дел од Грција. Сепак, и покрај големите победи на востаниците, во целост помеѓу водачите на револуцијата имало големи несоглесувања. Овие недостатоци биле искористени од страна на Османлиите, кои побарале помош од Египет. Засилувањето дошло од Египет, предводено од страна на Ибрахим Паша, кој бил син на водачот на Египет, Мухамед Али. По само неколку месеци, Османлиите издвојувале победа во Мисолонги. По ова, своите позиции муслиманите ги свртиле кон полуостровот Мани.

Ибрахим се обидел во Мани да влезе од неговата североисточна страна на 21 јуни 1826 година, но во истото не успеал. Неговата војска броела околу 7.000 војници наспроти околу 2.500 на Грците. По првичниот неуспех на муслиманскиот сојуз следувало повлекување. Во август војната била обновена. На крајот од војната тие доживеале пораз и биле принудени повторно да се повлечат кон Египет. Полуостровот за последен пат бил нападнат од страна на Османлиите во т.н. Грчка револуција.

Категорија:Судири во 1826 година
Категорија:Европа во 1826 година
Категорија:Османлиска инвазија на Мани
Категорија:Битки во Грчката војна за независност
Категорија:Битки на Арапски Египет
Категорија:Отоманското Царство во 19 век
Категорија:Грција во 19 век
Орестида

мини|Карта на Македонското Кралство
**Орестида** — древна област во Горна Македонија. Се простирала во горниот тек на реката Бистрица (Халијакмон) и областа на Костурското и Преспанското Езеро. Се граничела со Линкестида (на север), Елимеја (на југ), Параваја (запад) и Еордеја (исток). Најстариот и главен град бил Арг Орестидски (близу сегашното Рупишта), од каде што потекнувала македонската династија на Аргеадите.

Денешното изменето службено име на гратчето Рупишта (Хрупишта) и неговата општина во Костурскиот округ е дадено според оваа област, согласно грчката политика на присвојување на древната историја на Македонија.

## Наводи

Категорија:Горна Македонија
Категорија:Области во Античка Македонија

Категорија:Втора македонско-римска војна
Гигабит

**Гигабит** е единица за складирање на дигитални податоци со симбол **Gbit** (или **Gb**).

1 гигабит = 109 = 1.000.000.000 бита (еднакво на 125 децимални мегабајти или 122 бинарни мебибајти, како што 8 ***[[бит]]а*** е еднакво на еден ***[[бајт]]***)

Гигабитот е во блиско сродство со единицата гибибит, што е точно еднакво на 230 бита = 1.073.741.824 бита.

Треба да се има предвид дека разликата помеѓу милијарда бита и еден гибибит е поголема од 7%. Ова е доволно голема разлика за да биде економски оправдано капацитетот на извесни класи на мемориски уреди да се изразува во (вистински) гигабити или гигабајти наместо гибибити/гибибајти. RAM и флеш-чиповите обично мора да имаат капацитет кој е квадриран, но други уреди како тврдите дискови не мораат.

## Поврзано
* Гигабајт
* Гигабит во секунда

Категорија:Единици за информации
IEC 60027

**IEC 60027** (порано **IEC 27**) е стандард на Меѓународната електротехничка комисија (IEC) за „азбучни симболи за употреба во електротехнологијата“. Стандардот е поделен на неколку дела:

* IEC 60027-1: Општо
* IEC 60027-2: Телекомуникации и електроника
* IEC 60027-3: Логаритамски и сродни количества и нивните единици
* IEC 60027-4: Симболи за количества за употреба кај вртливите (вртежни) електроуреди
* IEC 60027-6: Контролна технологија
* IEC 60027-7: Физиолошки количества и единици

Сроден стандард за физички големини и единици е ISO 31. Стандардите ISO 31 и IEC 60027 се прегледуваат и проверуваат од обете организации во соработка. Преработениот усогласен стандард се нарекува „ISO/IEC 80000 - Величини на единиците“. Тој го заменува ISO 31 и дел од IEC 60027.

## Бинарни претставки

Во 1999 г. е направено дополнување на IEC 60027-2 за бинарните претставки, што предизвикало извесен јавен интерес за стандардот. За него се расправа нашироко и до денес во информатичките кругови, бидејќи стандардот од корен ја укинува употребата на килобит со значење на кибибит, и килобајт со значење на кибибајт, исто како што IEC стандардите во минатото го замениле циклусот во секунда со значење на херц.

Усогласениот ISO/IEC стандард IEC 80000-13:2008 ги поништува и заменува потточките 3.8 и 3.9 од IEC 60027-2:2005 (оние што утврдуваат претставки за бинарни содржатели). Единствената значајна промена е додавањето на јасно утврдени дефиниции за извесни количества.

## Наводи


## Надворешни врски
* "Навод IEC 60027 " (IEC каталог, www.iec.ch)  
* "IEC 60027-2 (август 2005) Изд. 3.0 " (преглед)  

Категорија:IEC стандарди
Општинска фудбалска лига - Куманово

**Општинската фудбалска лига - Куманово** — општинска фудбалска лига во која се одвиваат фудбалски натпревари, од четврти ранг по квалитет, во Куманово и кумановскиот крај. Лигата е раководена од Општинскиот фудбалски сојуз Куманово. 

## Формат
Лигата се состои во две лиги: Група 1 и Група 2. На крајот на сезоната, двата победници на групите играат бараж за унапредување на неутрален терен. Победничката екипа од баражот обезбедува пласман во Третата лига - Север.

4
Категорија:Фудбалот во Куманово
Invictus

**Invictus** (или **Неосвоив**) е кратка поема од англискиот поет Вилијам Хенли Ернест (1849-1903). Напишана е во 1875, а првпат објавена е во 1888 година во *Книгата на стихови* од Хенли каде што била четврта во серија на песни под наслов *Животот и смртта* (Екот). Поемата првобитно немала наслов. Во првите изданија псената ја содржела само следната посвета *На R.T.H.B.* - која се однесувала на Роберт Томас Хамилтон Брус (1846-1899), успешен шкотски трговец и пекар кој исто така бил и литерарен патрон. На широко познатиот наслов на оваа поема *Invictus* (латински: *неосвоив*) е додаден од Артур Килер Куч (Arthur Quiller-Couch), кога песната била вклучена во Оксфордската книги на англиски стихови (1900).

## За песната
На возраст од 12 години Хенли се разболел од туберкулоза на коските. Неколку години подоцна, болеста напреднала и се проширила на ногата. Лекарите заклучиле дека единствен начин за да се спаси неговиот живот било ногата да се ампутира до коленото. Ногата била ампутирана кога имал 25 години. Во 1867 година, тој успешно ги положува испитите како постар студент на Оксфорд. Во 1875 година, од болничкиот кревет тој го напишал песната *Invictus*. И покрај неговиот инвалидитет, тој преживеал со една здрава нога и имал активен живот сè до својата смрт на возраст од 53.

## Текст на поемата (на англиски јазик)
Out of the night that covers me,
Black as the pit from pole to pole,
I thank whatever gods may be
For my unconquerable soul.

In the fell clutch of circumstance
I have not winced nor cried aloud.
Under the bludgeonings of chance
My head is bloody, but unbowed.

Beyond this place of wrath and tears
Looms but the Horror of the shade,
And yet the menace of the years
Finds and shall find me unafraid.

It matters not how strait the gate,
How charged with punishments the scroll,
I am the master of my fate:
I am the captain of my soul.

## Литература

Категорија:Англиски поеми
Вилијам Хенли Ернест

**Вилијам Хенли Ернест** ( -  година) е англиски поет, критичар и уредник,.

## Поврзани содржини
Invictus - поема од Вилијам Хенли Ернест

## Наводи

## Надворешни врски
*  
*  Poetry Archive: 137 poems of William Ernest  Henley

Категорија:Англичани
Категорија:Англиски поети
Чинампа

thumb|200px|right|Модерни чинампи.
thumb|right|200px|Езерскиот систем во Долината на Мексико за време на доаѓањето на Шпанците.

**Чинампа** е стар средноамерикански земоделски метод кој користел мали, квадратести површини плодна земја за одгледување растенија во езерото во Долината на Мексико.

Овие чинампи биле нарекувани и како *„пловечки градини“* и служеле како вештачки создадени острови. Чинампите биле создавани така што се ваѓала почва од езерото која била поставувана на мрежа изработена од прачки, трска или друг сламест материјал. На скоро сите краеви од чинампите се засадувале дрва типични за регионот за да се осигура стабилноста на истото. Секоја чинампа била одделена од друга со канал кој бил голем колку да помине едно кану.

Најраните забележани чинампи датираат од средниот посткласичен период, односно од 1150 до 1350 година. Чинампите најмногу се користеле во езерото Шочимилко и езерото Чалко. Овие чинампи можеле да се забележат околу целиот град Теночтитлан, главниот град на Ацтеките. Исто така, чинампи биле забележани и во близина на градот Шолтокан и на источниот дел од езерото Тешкоко. Самиот збор чинампа доаѓа од наватлскиот збор чинамитл (*chināmitl*) што значи *„квадрат изграден од трска“*.

## Користена литература
* Popper, Virginia. "Investigating Chinampa Farming." ''Backdirt'' (Cotsen Institute of Archaeology). Fall/Winter 2000.
* Townsend, Richard F. (2000) *The Aztecs*. revised ed. Thames and Hudson, New York.

## Поврзано
* Ацтеки
* Ацтечко општество

## Надворешни врски
* Историја на урбаното земјоделство: Чинампа

Категорија:Ацтечко општество
Категорија:Ацтечка наука и технологија
Битка кај Арахова

**Битката кај Арашова** се водела помеѓу Грците и Османлиите и претставува дел од Грчката војна за независност. Битката се водела од 18 ноември до 24 ноември 1825 година. На чело на грчките востаници бил Георгиос Караискакис,  наспроти османлиската на чие чело бил Мистафа Бег. Георгиос Караискакис го напуштил кампот во Атина и се упатил кон Арашова. Негова главна цел била да го спречи патот на Османлиите за снабдување со оружје и слично. На 18 ноември се сретнал со армијата на Мустафа бег, со кое му нанел пораз. Турците биле протерени од Арашова, а вкупниот број на жртви изнесувал околу 2.000 војници.

Категорија:Битки на Грција
Категорија:Битки на Отоманското Царство
Категорија:Судири во 1825 година
Категорија:Европа во 1825 година
Категорија:Битки во Грчката војна за независност
Категорија:Отоманското Царство во 19 век
Категорија:Грција во 19 век
Битка кај Каматеро

**Битката кај Каматеро** се водела помеѓу Грците и Османлиите и претставува дел од Грчката војна за независност. Битката се одвила на 5 февруари 1827 година. На чело на грчките востаници бил Константин Денис Бурбаки,  наспроти османлиската на чие чело бил Решид Мехмед Паша. Во битката Османлиите ги поразиле на грчките револуционери.

## Наводи

Категорија:Битки на Грција
Категорија:Битки на Отоманското Царство
Категорија:Судири во 1827 година
Категорија:Европа во 1827 година
Категорија:Битки во Грчката војна за независност
Категорија:Отоманското Царство во 19 век
Категорија:Грција во 19 век
Црква „Св. Никола Дримени“ - Струга

**Свети Никола Дримени** — малечка црква која се наоѓа на левата страна на реката Црн Дрим во средиштето на Струга. При ѕидањето на црквата се откриени темелите на старата црква, но не се зачувани податоци за нејзиниот облик. Нејзиниот патронен празник е 19 декември кога редовно се изведува црковна богослужба. 

## Историја
Се  претпоставува дека првата црква „Св. Никола Дримени“ била изградена во стара Струга, која ја покажуваат 15 мин одење југозападно од денешната крај Езерото, каде што постоел некаков вид на параклис. Велат дека  стариот град се викал Дримени и дека бил голем град со 16 000 куќи и 24  цркви, со плоштад и палати на столбови. Се смета дека кога е бистро езерото можат во него да се видат калдрми и ѕидови. Од оваа населба се  претпоставува дека дошло и името на црквата „Св. Никола Дримени“. Денешната градба била изграден и осветена на 10 октомври 1983                      година од страна на Митрополитот Дебарско-кичевски г. Тимотеј.

## Поврзано
*Центар за култура „Браќа Миладиновци“ - Струга
*Стара зграда на ОУ „Браќа Миладиновци“
*Парк на поезијата
*Мост на поезијата
*Црква „Св. Петка“

## Галерија


Sv. Nikola Drimeni 05.JPG|Црквата гледана од северозапад во 2009 година
Струга. Drimeni.jpg|Црквата гледана од запад во 2009 година
Sv.Nikola -- Struga 2.JPG|Црквата гледана од запад во 2012 година
Sv.Nikola -- Struga 1.JPG|Црквата гледана од исток во 2012 година
Sv.Nikola-Drimeni-Struga.JPG|Црквата гледана од северозапад во 2013 година
Црква „Св. Никола Дримени“ - Струга (01).jpg|Црквата гледана од југоисток во 2022 година
Црква „Св. Никола Дримени“ - Струга (02).jpg|Црквата гледана од југ во 2022 година



## Наводи

## Надворешни врски

С
Категорија:Цркви во Струга
Монкмерски јазици

**Мон-кмерските јазици** се автохтоно јазично семејство на полуостровот Индокина. Заедно со мундаскиот јазик, овие јазици формираат посебна гранка од австроазиските јазици. 

## Класификација

### Источни
* Бахнарски јазици во Виетнам, Камбоџа и Лаос.
* Катуски јазици во централен Лаос, североисточен Тајланд и централен Виетнам.
* Кмерски јазик во Камбоџа и североисточен Тајланд.
* Пакошки јазик во централните делови на Лаос и Виетнам.
* Пеарски јазици во јужна Камбоџа.
* Виетски јазиц во Виетнам и Лаос.

### Северни
* Касиски јазици во Мегалаја, Индија.
* Кмуиски јазици во северен Лаос.
* Мангски јазик во Виетнам и Кина.
* Палаунгски јазици во северен Тајланд
* Палиуски јазици во Кина.
* Тински јазици во северен Тајланд.

### Јужни
* Аслиски јазици во Малезија.
* Монски јазици во Мјанмар.
* Никобарски јазици на Никобарските Острови.

### Некласифицирани
* Бугански јазик во Кина.
* Кемиехуаски јазик во Кина.
* Куанхуаски јазик во Кина.

## Наводи

* Shorto, Harry L. edited by Sidwell, Paul, Cooper, Doug and Bauer, Christian (2006). *A Mon-Khmer comparative dictionary*. Canberra: Australian National University. Pacific Linguistics. ISBN 0-85883-570-3

## Додатни информации
* Adams, K. L. (1989). *Systems of numeral classification in the Mon-Khmer, Nicobarese and Aslian subfamilies of Austroasiatic*. Canberra, A.C.T., Australia: Dept. of Linguistics, Research School of Pacific Studies, Australian National University. ISBN 0-85883-373-5
* Filbeck, D. (1978). *T'in: a historical study*. Pacific linguistics, no. 49. Canberra: Dept. of Linguistics, Research School of Pacific Studies, Australian National University. ISBN 0-85883-172-4
* Hemeling, K. (1907). *Die Nanking Kuanhua*. (German language)
* Shorto, H. L. *Bibliographies of Mon-Khmer and Tai Linguistics*. London oriental bibliographies, v. 2. London: Oxford University Press, 1963.

## Надворешни врски
* Мон-кмерски јазици на SEAlang
* Mon-Khmer.com: лекции 
* Мон-кмерски јазици на Етнолог
Битка кај Фалерон

**Битката кај Фалерон** се водела помеѓу Грците и Османлиите и претставува дел од Грчката војна за независност. Битката се одвила на 24 април 1827 година. Грчките сили биле ставени под опсада во внатрешноста на акрополот во Атина, од страна на Мехмед Решид Паша. Грчките револуционери очајно се обидувале да ја разбијат опсадата на Османлиите.

Англискиот лорд Томас Кохрејн и Ричард биле команданти на Грците. Грчките револуционери броеле околу 3.000 војници. Планот на Грците бил да ја пробијат опсадата и по можност да се побара помош од Пиреја. Мехмед Решид Паша сепак бил запознаен со планот на револуционерите. Грчките револуционери биле нападнати од страна на османлиската коњаница. Грците изгубиле околу 2.000 војници. Неколку војници биле пренесени кон брегот под придружба на француската војска. По овој пораз, единствено Мани останал во рацете на револуционерите, како место кое излегува на брегот. Подоцна, истата година, Руската Империја, Франција и Велика Британија ја уништиле турската флота во Битката кај Наварино.

Категорија:Битки на Грција
Категорија:Битки на Отоманското Царство
Категорија:Судири во 1827 година
Категорија:Европа во 1827 година
Категорија:Битки во Грчката војна за независност
Категорија:Отоманското Царство во 19 век
Категорија:Грција во 19 век
Битка кај Петра

**Битката кај Петра** — последната битка во Грчката војна за независност. До летото 1829, Пелопонез, делови од централна Грција и неколку острови биле ослободени од страна на грчките револуционерни сили. Мировниот договор меѓу Високата Порта и револуционерите бил неминовен, но исто така станало и јасно дека наскоро треба да се создаде грчката држава која ќе се состои од ослободените земји. Во август, Аслан бег и Осман Ага тргнале од Атина со сила од 7.000 војници, за да се борат против Русите во Тракија. Грчката армија, под раководство на Димитрос Испилантис го чекал во Петра. Во битката, грците имале загуби од околу десетина војници наспроти стотина на Османлиите. По ова, Османлиската војска се повлекла. По само неколку дена било потпишано примирје.

[мини|160px|Принцот [Деметриос Ипсилантис; портрет од Спиридон Просалентис|лево]]

Категорија:Битки на Грција
Категорија:Битки на Отоманското Царство
Категорија:Судири во 1829 година
Категорија:Европа во 1829 година
Категорија:Битки во Грчката војна за независност
Категорија:Отоманското Царство во 19 век
Категорија:Грција во 19 век
Бихор (округ)

**Бихор** (; ) е округ во Романија, сместен во северозападниот дел на земјата. Главен град на округот е градот Орадеа, а значаен е и градот Салонта.

## Географија
### Местоположба
мини|десно|200п|Орадеа е главен град на округот.
Округот Бихор е копнен округ во Романија и пограничен кон Унгарија. Окружен е:
* на север со: Сату Маре;
* на североисток со: Салаж;
* на исток со: Клуж;
* на југоисток со: Алба;
* на југ со: Арад.

### Релјеф
Бихор се наоѓа во историската област Кришана. Западниот дел од округот е рамничарски, во кој се простира Панонската низина, додека источниот дел е планински со планината Бихор. Големо значење за округот има реката Киреш, која тече во правец исток-запад.

## Демографија
Округот спаѓа во повеќенационалните окрузи во Романија. Според пописот во Романија во 2002 година, Романците сочинуваат 67,6% од населението во округот, Унгарците 26%, 5% се Роми, 1,2% Словаци, а 0,2% се припадници на некоја друга етничка заедница.

## Надворешни врски

* Официјално мрежно место


Категорија:Окрузи во Романија
Категорија:Држави и територии настанати во 1940 година
Категорија:Држави и територии настанати во 1968 година
Категорија:Држави и територии настанати во 1925 година
Категорија:Држави и територии распаднати во 1950 година
Категорија:Држави и територии распаднати во 1938 година
Пандулф Втори на Беневенто

**Пандулф Втори Стариот** бил принц на Беневенто од 981 и принц на Капуа од 1008 или 1009 до нивниот смрт во 1014. Тој бил син на Ландулф Трети кој бил ко-принц од 959 до 968.

После смпртта на такто му, чичкото на Пандулф, Пандулф Приви, даде Беневенто и Капуа на Ландулф Четврти во 981. Но во истата година, Ландулф бил принуден да го подели кнежевството и Пандулф добие Беневенто.

## Извори
* Caravale, Mario (ed). *Dizionario Biografico degli Italiani: LXIII Labroca – Laterza*. Рим, 2004.

Категорија:Родени во 10 век
Категорија:Починати во 1014 година
Бистрица-Насауд (округ)

**Бистрица-Насауд** (; ) е округ во Романија, сместен во северниот дел на земјата. Главен град на округот е градот Бистрица, а значаен е и градот Насауд.

## Географија
### Местоположба
мини|десно|200п|Езерото Колибица
Округот Бистрица-Насауд е копнен округ во Романија. Окружен е:
* на север со: Марамуреш;
* на исток со: Сучава;
* на југ со: Муреш;
* на запад со: Клуж.

### Релјеф
Округот се наоѓа во историската област Трансилванија. Во округот се наоѓаат долини по горниот тек на реката Самош, кои се опколени со делови од Карпатите.

## Демографија
Округот спаѓа во оние окрузи во Романија, во кои претежно живеат Романци. Според пописот во Романија во 2002 година, Романците сочинуваат 90% од населението во округот, Унгарците 6%, а останатите 4% ги сочинуваат припадници на други етничка заедница.

## Надворешни врски

* Официјално мрежно место


Категорија:Окрузи во Романија
Категорија:Држави и територии настанати во 1968 година
Тасманиски јазици

thumb|250px|right|Карта на можна етничка поделба на Тасманија пред колонизацијата.

**Тасманиските јазици** или **Палаваските јазици** биле мало староседелско јазично семејство во Тасманија, Австралија. Тргнувајќи од мал список на зборови, се доаѓа до претпоставка дека имало неколку јазици. Се верува дека јазиците исчезнале во 1905 година и последен човек кој говорел на тасманиски била Фани Кокхране Смит. Денес, сите тасманиски абориџини зборуваат англиски.

За оваа група јазици многу малку се знае во лингвистиката и според прикажаното не се потврдени или предложени теории за класификација на јазикот, иако некои го поврзуваат со некои од јужните австралиски абориџински јазици.

## Наводи

## Користена литература
* 

## Надворешни врски
* Преглед на тасманискиот јазик 
* AIATSIS: ''Абориџинска Австралија'' 
Категорија:Тасманиски јазици
Ботошан (округ)

**Ботошан** () — округ во Романија, сместен во североисточниот дел на земјата. Главен град на округот е градот Ботошан, а значаен е и градот Дорохој.

## Географија
### Местоположба
Округот Ботошан е копнен округ во Романија, кој се наоѓа на границата кон Молдавија и Украина. Окружен е:
* на југ со: Јаш;
* на запад со: Сучава.

### Релјеф
Округот се наоѓа во историскиот регион Молдавија. Тој предел претежно е ридски, а реката Прут е источна окружна, а воедно и државна граница. Значајна е и реката Сирет, којашто тече во западниот дел од округот.

## Демографија
Округот спаѓа во оние окрузи во Романија, во кои претежно живеат Романци. Според пописот во Романија во 2002 година, Романците сочинуваат 98% од населението во округот, а од останатите најбројни се Ромите и Украинците.

## Надворешни врски

* Официјално мрежно место


Категорија:Окрузи во Романија
Категорија:Држави и територии настанати во 1940 година
Категорија:Држави и територии распаднати во 1950 година
Категорија:Држави и територии распаднати во 1938 година
Малибуански јазици

**Малибуанските јазици** се слабо познати мртви јазици кои се говореле во Колумбија. Низ записите се зачувани само материјали за два јазика, малибануски и моканаски јазик.

## Класификација

Малибануските јазици претходно биле групирани во едно јазично семејство со чимиласкиот јазик.  Како и да е, чимиласкиот е денес во групата на чибчански јазици.  
## Поделба

Според Ривет, ова јазично семејство било составено од три племиња со свои јазициe:

* **Малибу** кој се говорел во Тенерифе
* **Мокана** кој се говорел во Картагена, Колумбија
* **Пакабвеј**, познати како **Сомпалон** или **Лагуна Малибу**

На оваа листа Лукотка додал уште шест јазици:
* **Папале**, се говорел во близина на реката Фундасион
* **Коаноа** или **Гваноа**, се говорел во близина на реката Цезар
* **Замируа**, кој се говорел во близина на реката Аригвани
* **Коспике**
* **Момпош**, се говорел во близина на градот Санта Крус де Момпош
* **Каламари**

## Зборови
Ривет дава мал список на зборови од малибуански и моканаски јазик, но не ги разликува овие јазици како посебни.  A selection of these is provided below:

* *tahana* - манцинелово дрво
* *malibu* - поглавица
* *man* - мал чамец
* *ytaylaco*/*yteylaco*/*yntelas*/*ytaylas* - ѓавол, божество
* *entaha*/*enbutac* - маниока

## Наводи

Категорија:Изолирани индијански јазици
Категорија:Исчезнати индијански јазици
Категорија:Индијански јазици во Јужна Америка
Категорија:Мртви јазици во Јужна Америка
Брашов (округ)

**Брашов** (; ) е округ во Романија, сместен во средишниот дел на земјата. Главен град на округот е градот Брашов, а значаен е и градот Фагараш.

## Географија
### Местоположба
мини|десно|200п|Поглед на градот Брашов
Округот Брашов е копнен округ во Романија. Окружен е:
* на север со: Харгита;
* на исток со: Ковасна;
* на југоисток со: Бузау;
* на југ со: Прахова и Д'мбовица;
* на југозапад со: Арџеш;
* на запад со: Сибињ;
* на северозапад со: Муреш.

### Релјеф
Округот се наоѓа во историската област Трансилванија. Брашов е претежно планински огрруг, особено на исток, каде што се издигаат Карпати, но во средишниот дел има плодни долини по горниот тек на реката Олт.

## Демографија
Округот спаѓа во групата на повеќенационални окрузи во Романија. Според пописот во Романија во 2002 година, Романците сочинуваат 87,2% од населението во округот, Унгарците 9%, Ромите 3%, а 0,8% се припадници на некоја друга етничка заедница.

## Надворешни врски

* Официјално мрежно место 


Категорија:Окрузи во Романија
Категорија:Држави и територии настанати во 1940 година
Категорија:Држави и територии настанати во 1920 година
Категорија:Држави и територии настанати во 1968 година
Категорија:Држави и територии настанати во 1925 година
Категорија:Држави и територии распаднати во 1950 година
Категорија:Држави и територии распаднати во 1938 година
Јурумангиски јазик

**Јурумангискиот** е исчезнат јазик во Колумбија. Денес, овој јазик ни е познат преку кратка список на зборови и фрази забележани од отец Кристовал Ромеро, кој пак ја дал списокот на капетан Себастијан Ланчас де Естрада за да подоцна ја објави во својот извештај во 1768. Од тогаш на јазикот и говорниците им се губи историски запис.

Списокот бил пронајден низ државните архиви и бил повторно објавен со анализа и коментаро од страна на Ривет во 1942 година кој пак тврдел дека јазикот бил дел од хоканските јазици. Ова тврдење сè уште не е прифатено во целост.

## Користена литература
* Loukotka, Čestmír (1968) *Classification of South American Indian Languages*. University of California, Los Angeles.
* Poser, William J. (1992) The Salinan and Yurumanguí Data in *Language in the Americas*. *International Journal of American Linguistics* 58.2.202-22.PDF
* Rivet, Paul (1942) Un dialecte Hoka Colombien: le Yurumangí. *Journal de la Société des Américanistes de Paris* 34.1-59.

## Поврзано
* Список на староседелски јазици во Америка

Категорија:Исчезнати индијански јазици
Категорија:Изолирани индијански јазици
Категорија:Индијански јазици во Јужна Америка
Категорија:Мртви јазици во Јужна Америка
Браила (округ)

**Браила** () е округ во Романија, сместен во југоистичниот дел на земјата. Главен град на округот е градот Браила.

## Географија
### Местоположба
мини|десно|200п|Фонтана во градот Браила
Округот Браила е копнен округ во Романија. Окружен е:
* на север со: Галац;
* на исток со: Тулча;
* на југоисток со: Констанца;
* на југ со: Јаломица;
* на запад со: Бузау;
* на северозапад со: Вранча.

### Релјеф
Округот се наоѓа во Влашка, поточно во нејзината јужна област Мунтенија. Релјефот во целиот округ е рамничарски. Во јужните делови од округот, по окружната граница тече реката Дунав, која го одвојува овој дел од Романија со областа Добруџа. Округот е најсушниот дел во низината, познат како Бараганска степа. Во северните делови тече реката Сирет, која претставува и граница кон регионот Молдавија.

## Демографија
Округот спаѓа во групата на окрузи во Романија во кои претежно живее романско население. Според пописот во Романија во 2002 година, Романците сочинуваат 98% од населението во округот, а од останатите најбројни се Ромите и Русите.

## Надворешни врски

* Официјално мрежно место


Категорија:Окрузи во Романија
Категорија:Држави и територии настанати во 1940 година
Категорија:Држави и територии настанати во 1968 година
Категорија:Држави и територии распаднати во 1950 година
Категорија:Држави и територии распаднати во 1938 година
Глажња (езеро)

**Глажња** (или **Глажњанско Езеро**) — вештачко езеро на Липковска Река, 17 км од Куманово во северниот дел на Македонија. Името го добило по селото Глажња. Изградено е во 1971 година. Браната е бетонска лачногравитациска. Таа е долга по круната 344 м, широка 4 м, а височината над теренот изнесува 80 м. Котата на нормалното ниво на езерото се наоѓа на височина од 588 м. Најголемата должина на езерото изнесува 3.146 км, а најголемата широчина 700 м. Во овие рамки езерото зафаќа површина од 96,5 ha. Вкупната зафатнина изнесува , од која  претставува мртов простор, а преостанатите  корисна зафатнина. Водата се користи за водоснабдување, наводнување, за добивање електрична енергија и за други потреби. Браната ја проектирал хрватскиот Србин Никола Хајдин.

## Поврзано
* Липковско Езеро

## Наводи

Категорија:Вештачки езера во Македонија
Категорија:Глажња
Соланоски јазик

thumb|200px|Pre-contact distribution of Solano language

**Соланоскиот** е изолиран мртов јазик кој се зборувал во северно Мексико и можеби на територијата покрај денешната граница со САД во Тексас. Овој јазик денес на науката е познат по еден список со 21 збор кој најверојатно се појавил во 1703 или 1708 година после покрстување на говорниците.

## Користена литература
* Campbell, Lyle. (1997). *American Indian languages: The historical linguistics of Native America*. New York: Oxford University Press. ISBN 0-19-509427-1.
* Goddard, Ives (Ed.). (1996). *Languages*. Handbook of North American Indians (W. C. Sturtevant, General Ed.) (Vol. 17). Washington, D. C.: Smithsonian Institution. ISBN 0-16-048774-9.
* Sturtevant, William C. (Ed.). (1978-present). *Handbook of North American Indians* (Vol. 1-20). Washington, D. C.: Smithsonian Institution. (Vols. 1-3, 16, 18-20 not yet published).

## Поврзано
* Список на староседелски јазици во Северна Америка

Категорија:Исчезнати индијански јазици
Категорија:Изолирани индијански јазици
Категорија:Јазици во Северна Америка
Категорија:Јазици изумрени во 18 век
Категорија:Мртви јазици во Северна Америка
Никола Вражалски

**Никола Иванов Вражалски** (Кочани,  - , ) — припадник на студентското движење МАНАПО, учесник во НОВ и македонски правник. Бил јавен обвинител на НРМ и пратеник во Уставотворното собрание на НРМ од 1946 година.

## Животопис
Вражалски е роден во Кочани на 12 мај 1914 година. Завршил Правен факултет во Белград во 1940 година. За време на студиите во Белград активно се вклучил во студентските активности и во друштвото „Вардар“. Станал член на КПЈ во 1940 година.

Со дозвола на Комунистичката партија на Југославија, во периодот на бугарската окупација на Македонија, се инфлитрирал и бил поставен како кмет најпрво во Чичевската општина (1941 година), па во Богомила (1942 година), а од јуни 1942, бил поставен за кмет на селото Блатец. Од октомври 1942 година работел во Скопје. Бил член на АСНОМ и организатор на НОО во Кочани во 1944 година. 

По Ослободувањето, во 1945 година бил именуван за Окружен јавен обвинител, а потоа и за Помошник на јавниот обвинител на Народна Република Македонија. За јавен обвинител на НРМ бил именуван на 27 јули 1946 и на таа функција останува до 3 ноември 1948 година. Бил и народен пратеник во Уставотворното собрание на НРМ од Кочанска околија и член на Уставотворниот одбор за подготовка на Уставот на НРМ од 1946 година. 

По донесувањето на Резолуцијата на Информбирото, кон крајот на 1949 година, заедно со Панко Брашнаров и Ѓорѓи Василев, основале информбировска илегална група, со цел за нелегална работа против партиското и државно раководство. Потоа бил затворен на Голи Оток како информбировец. Починал во Скопје во 1997 година. 

Во негова чест една улица во Кочани го носи неговото име.

## Поврзано

* Драга Станчова Вражалска

## Наводи

Категорија:Правници од Кочани
Категорија:Делегати на Првото заседание на АСНОМ
Категорија:Затвореници на Голи Оток
Категорија:Обвинители
Категорија:Делегати на Второто заседание на АСНОМ
Категорија:Членови на уставотворното собрание на Народна Република Македонија
Акција (појаснување)

**Акција** може да се однесува на:
* Акција (жанр)
* Акција (физика)
* Акција (финансии)
Наносметач

мини|Распебери Пи (Raspberry Pi) (овде модел A+), познат наносметач
**Наносметач** (или **нанокомпјутер**, од англ. *nanocomputer*) е сметач помал од микросметачот, кој е пак помал од минисметачот. Технички речено, ова е сметач чиишто основни делови не се поголеми од неколку нанометри. За споредба, најмалиот дел кај најнапредните микрообработувачи има големина од 45&nbsp;nm . Досега не постојат вакви сметачи во продажба, туку овој поим се користи претежно во науката и научната фантастика.

Постојат неколку потенцијални начини на изработка на наносметач: со механичка, електронска, биохемиска, или квантна технологија. Најверојатно наносметачите нема да се служат со полупроводнички транзистори (микроелектронските делови со кои функционираат сите денешни електронски уреди), бидејќи работната способност на таквите делови значително се намалува со намалувањето на нивните димензии под 100 нанометри.

## Поврзано
* Нанотехнологија
* Квантен сметач

## Наводи

## Надворешни врски
* Информатиката ќе се одвива со сметачи на прскање  
* Идни наносметачки технологии  - дијаграм на можни технологии (електронска, органска, механичка, квантна) 

Категорија:Сметачи
Сметач
Список на загрозени јазици во Европа

Ова е **список на загрозени јазици во [[Европа]]**. Загрозен јазик е јазик кој му прети исчезнување, најчесто поради недоволен број говорници.
 
Според црвената книга на загрозени јазици на УНЕСКО, се одделуваат следните категории загрозени јазици:

* *загрозени јазици* со мал број деца кои го зборуваат јазикот; 
* *сериозно загрозени јазици* со мал број говорници, но без деца;
* *скоро исчезнати јазици* со околу десетици говорници;

## Јазици

## Поврзано
* Список на мртви јазици во Европа
* Јазици во Европа

Категорија:Загрозени јазици во Европа
Битка кај Наварино

**Поморската битка кај Наварино** се одвила на 20 октомври 1827, за време на Грчката војна за независност (1821-1832) во Наварино (денешен Пилос), на западниот брег од полуостровот Пелопонез, во Јонското Море. Од една страна биле комбинираната османлиска и египетска армија и силите на Велика Британија, Франција и Русија. Битката е позната по тоа што таа била една од последните поморски големи битки од историјата. Поголемата спремност и посовремените бродови придонеле за голема победа на европските сојузници.

Главен фактор кој предизвикал интервенција односно вклучување во војната на трите европски сили биле амбициите на Руската Империја своите територии да ги прошири кон регионот на Црно Море на сметка на Османлиското Царство. Од друга страна пак, овие амбиции на Русија, геостратешки, претставувале закана за другите европски сили. Велика Британија била насочена главно кон спречување на руската интервенција и проширување на нејзиното влијание во регионот. Во 1825 година, на рускиот престол застанал Николај I, кој поради меѓународната положба на европските сили решил да го засили влијанието на Русија на Балканите. Франција пак во војната се приклучила со цел да ја врати својата доминантна улога во Европа, по поразот во т.н. Наполеонови војни. И трите влади, во секој случај, биле под голем притисок и од страна на локалното мислење на нивните жители, особено по инвазијата на Пелопонез во 1825 година од страна на османлискиот вазал Ибрахим Паша од Египет и неговите злосторства употребени кон локалното грчко или христијанско население.

Пред да започне војната, трите европски сили се согласиле да потпишат договор. Така истиот бил потпишан во Лондон (Лондонски договор) во 1827 година, според кој на Грција требало да ѝ биде дадена автономија, на чие чело повторно би стоел османлискиот султан. Истото не било прифатено од страна на Османлиите, кое пак резултирало со започнувањето на Битката кај Наварино. Војната резултирала со пораз на Османлиското Царство. Во почетокот биле преземени две воени интервенции од страна на Русија, кои интервенции претставуваат дел од руско-турските војни. По поразот на Османлиите пак, Французите ги принудиле и придружиле истите да се повлечат од централна и јужна Грција. По ова била објавена грчката независност. Во почетокот, Грција добила независност, но била задолжена да плаќа данок на султанот, но сепак тоа не се случило бидејќи од Грција целосно била протерена Османлиската војска.

Категорија:Битки во Грчката војна за независност
Категорија:Судири во 1827 година
Категорија:Европа во 1827 година
Категорија:Поморски битки во Грчката војна за независност
Категорија:Поморски битки на Русија
Категорија:Поморски битки на Обединетото Кралство
Категорија:Поморски битки на Франција
Категорија:Поморски битки на Отоманското Царство
Категорија:Битки на Арапски Египет
Категорија:Воена историја на Средоземјето
Категорија:Отоманското Царство во 19 век
Категорија:Грција во 19 век
Бузау (округ)

**Бузау** () е округ во Романија, сместен во средишниот дел на земјата. Главен град на округот е градот Бузау, а значаен е и градот Рамнику Сарат.

## Географија
### Местоположба
мини|десно|200п|Кампот на скулптурите Магура
Округот Бузау е копнен округ во Романија. Окружен е:
* на север со: Ковасна;
* на североисток со: Вранча;
* на исток со: Браила;
* на југоисток со: Јаломица;
* на југ со: Илфов;
* на запад со: Прахова;
* на северозапад со: Брашов.

### Релјеф
Округот се наоѓа во Влашка, поточно во нејзината јужна област Мунтенија. Во округот рече реката Бузау, по кого округот го добил името. Во северната третина, округот се одликува со планински релјеф, каде што се простираат Карпатите. Средишниот дел е богато и плодно подрачје, коешто е густо населено и кон југ постепено преоѓа во Влашката низина.

## Демографија
Округот спаѓа во групата на окрузи во Романија во кои претежно живее романско население. Според пописот во Романија во 2002 година, Романците сочинуваат 98% од населението во округот, а од останатите најбројни се Ромите.

## Наводи

## Надворешни врски

* Официјално мрежно место


Категорија:Окрузи во Романија
Категорија:Држави и територии настанати во 1940 година
Категорија:Држави и територии настанати во 1968 година
Категорија:Држави и територии распаднати во 1950 година
Категорија:Држави и територии распаднати во 1938 година
Петар Глигоровски

**Петар Глигоровски** (роден како Перица Панов, ,  - , ) — македонски сликар и режисер на анимирани филмови. Дипломирал на Академијата за ликовни уметности во Белград, а анимација специјализирал во Загреб. Тој е еден од водечките претставници на македонската современа анимација. Автор е на првиот македонски анимиран филм „Embrion № M“ во 1971 година.

## Наводи

## Надворешни врски
*

Категорија:Македонски сликари
Категорија:Македонски режисери
Категорија:Македонски аниматори
Категорија:Македонски автори на стрипови
Категорија:Луѓе од Скопје
Караш-Северин (округ)

**Караш-Северин** (, ) е округ во Романија, сместен во западниот дел на земјата. Главен град на округот е градот Решица, а значајни градови се и Карансебеш, Нова Молдавија, Анина и Оравица.

## Географија
### Местоположба
мини|десно|200п|Решица е главен град на округот.
Округот Караш-Северин е копнен округ во Романија, кој се наоѓа на границата кон Србија. Окружен е:
* на север со: Тимиш;
* на североисток со: Хунедоара;
* на исток со: Горж;
* на југоисток со: Мехединци.

### Релјеф
Округот се наоѓа во историската област Банат. Најголем дел од неговата површина е покриена со Банатските планини, а на крајниот западен дел се наоѓа најисточниот дел на Панонската низина. Големо значење за округот има и реката Дунав, која е главен водотек во регионот и ја сочинува границата меѓу Романија и Србија.

## Демографија
Округот спаѓа во групата на повеќенационални окрузи во Романија. Според пописот во Романија во 2002 година, Романците сочинуваат 88,2% од населението во округот, Ромите 2,4%, 1,9% се Хрвати, по 1,8% Германци и Срби, 1,7% Унгарци и 1% Украинци. Останатите 0,2% од населението се припадници на некоја друга националност.

## Надворешни врски

* Официјално мрежно место


Категорија:Окрузи во Романија
Категорија:Држави и територии настанати во 1940 година
Категорија:Држави и територии настанати во 1919 година
Категорија:Држави и територии настанати во 1968 година
Категорија:Држави и територии распаднати во 1950 година
Категорија:Држави и територии распаднати во 1926 година
Калараш (округ)

**Калараш** () е округ во Романија, сместен во јужниот дел на земјата. Главен град на округот е градот Калараш, а значаен е и градот Олтеница.

## Географија
### Местоположба
мини|десно|200п|Типичен предел во округот
Округот Калараш е копнен округ во Романија, кој се наоѓа на границата кон Бугарија. Окружен е:
* на север со: Јаломица;
* на исток со: Констанца;
* на запад со: Џурџу;
* на северозапад со: Илфов.

### Релјеф
Округот се наоѓа во Влашка, поточно во нејзината јужна област Мунтенија. Јужна и источна граница на округот е реката Дунав, која на југ претставува и државна граница кон Бугарија, а на исток го одвојува округот од Добруџа. Во западните делови од округот се наоѓа устието на реката Арџеш. Релјефот во округот е претежно рамничарски.

## Демографија
Округот спаѓа во групата на окрузи во Романија во кои живее претежно романско население. Според пописот во Романија во 2002 година, Романците сочинуваат 95% од населението во округот, а од останатите најбројни се Ромите.

## Надворешни врски

* Официјално мрежно место


Категорија:Окрузи во Романија
Категорија:Држави и територии настанати во 1981 година
Клуж (округ)

**Клуж** (, ) е округ во Романија, сместен во северозападниот дел на земјата. Главен град на округот е градот Клуж-Напока, а значајни се и градовите Турда и Деж.

## Географија
### Местоположба
мини|десно|200п|Дрвена црква во Паницени
Округот Клуж е копнен округ во Романија. Окружен е:
* на север со: Марамуреш;
* на североисток со: Бистрица-Насауд;
* на исток со: Муреш;
* на југ со: Алба;
* на запад со: Бихор;
* на северозапад со: Салаж.

### Релјеф
Округот се наоѓа во историската област Трансилванија. Округот е окружен со планини, особено на запад, каде што се извишува планината Бихор. Во средишниот дел се простираат плодните долини Самош и Мориш.

## Демографија
Округот спаѓа во групата на повеќенационални окрузи во Романија. Според пописот во Романија во 2002 година, Романците сочинуваат 79,4% од населението во округот, Унгарците 17,4%, 2,8% се Роми, а 0,6% се припадници на некоја друга националност.

## Надворешни врски

* Официјално мрежно место


Категорија:Окрузи во Романија
Категорија:Држави и територии настанати во 1944 година
Категорија:Држави и територии настанати во 1968 година
Категорија:Држави и територии настанати во 1925 година
Категорија:Држави и територии распаднати во 1950 година
Категорија:Држави и територии распаднати во 1938 година
Душан Недељковиќ

**Душан Недељковиќ** (с. Исаково,  - Белград, ) бил српски филозоф и етнолог.

Студирал во Франција, каде и докторирал на Сорбона во 1922 година. Од 1922 до 1941 година предава филозофија на Филозофскиот факултет во Скопје. Во 1939 година учествува во формирањето на Етнолошкото друштво во Скопје.

Соработува со прогресивни луѓе од Македонија, меѓу кои и со Кочо Рацин. Во зимата 1939 година е исклучен од КПЈ поради неправилни ставови во однос на македонското национално прашање.
На 12 јануари 1940 година, заедно со тројца студенти од Филозофскиот факултет (Блажо Орландиќ, Антун Колендиќ и Борис Чушкаров), е испратен во концентрациониот логор во Билеќа.

Во 1941 година повторно станува член на КПЈ и се приклучува на партизанското движење. По војната станува претседател на Државната комисија за утврдување на злочините на окупаторите и нивните помагачи.

Во 1946 година е избран за член на Српската академија на науките и уметностите. Станува професор на Филозофскиот факултет во Белград и во периодот од 1947 до 1949 година ја извршува функцијата декан. Во првите години по ослободувањето предава и на Филозофскиот факултет во Скопје. Во 1974 година е избран за надворешен член на МАНУ.

## Наводи

Н